<classify> SERIKALI imesema haitaagiza tena vyuma kutoka nje ya nchi kwa ujenzi wa miradi mikubwa kama wa reli ya kisasa SG R, mara itakapoanza kuchimba chuma cha Liganga na makaa ya mawe ya Mchuchuma mkoani Njombe.Hayo yalisemwa juzi na Waziri wa Ujenzi, Uchukuzi na Mawasiliano, Isack Kamwelwe alipokuwa akizindua utandazaji wa kwanza wa reli ya kisasa kwenye mataruma ya zege eneo la Soga mkoani Pwani. Alisema kuwa migodi ya Liganga na Mchuchuma itakapoanza kuchimbwa, kuna vitu vingi vitapatikana kikiwemo chuma ambacho kitaifanya serikali isiagize tena vyuma kwa ajili ya ujenzi kutoka nje ya nchi.Katika ujenzi wa reli ya kisasa kutoka Dar es Salaam hadi Morogoro unaoendelea, serikali imeagiza vyuma vya reli hiyo kutoka Kampuni ya NIPPON ya Japan, ambapo awamu ya kwanza ya tani 7 ,250 ya vyuma hivyo vimeshawasili na awamu ya pili vitawasili nchini Oktoba 19, mwaka huu. Tumewaleta wakandarasi 60 hapa Soga kujifunza mambo mbalimbali, ikiwemo utengenezaji wa mataruma ya zege; lengo letu ni kwamba wakandarasi wa Tanzania waje kuwa watekelezaji wa miradi kama hii hapo baadaye, alisisitiza Waziri Kamwelwe ambaye aliambatana na Naibu Waziri wake Atashasta Nditiye kwenye uzinduzi huo.Kamwelwe pia alilitaka Shirika la Reli TRC kuanza kufikiria namna ya kuweza kutumia mataruma ya zege hata kwenye ukarabati wa kilomita 9 7 0 za Reli ya Kati ambayo inatumika kwa sasa. Alisema mataruma ya chuma yanayotumika kwenye reli hiyo, yanasababisha reli kucheza sana. Waziri huyo alisema kutokana na hali hiyo, treni zinazotumia reli hiyo zinalazimika kwenda mwendokasi wa kilomita 35 tu kwa saa. Imeelezwa kuwa ukarabati wa reli ya kati ambao unahusu njia, madaraja na makaravati, umegawanywa katika sehemu mbili, ambapo sehemu ya kwanza ni kutoka Dar es Salaam hadi Kilosa mkoani Morogoro na sehemu ya pili ni kutoka Kilosa hadi Isaka mkoani Shinyanga.Kwa upande wake Meneja wa Mradi huo kutoka TRC, Maizo Mgedzi, alimweleza Waziri kuwa hakutakuwa na tatizo la kutanuka kwa reli kutokana na kutokuwa na maungio kwenye reli hiyo ambayo ilishafanyiwa majaribio miaka 60 iliyopita. Naye Meneja Msaidizi wa Mradi huo kutoka TRC, Machibya Masanja, alisema baada ya uzinduzi huo juzi, wanaweza kulaza reli hizo kwenye urefu wa kati ya kilomita moja hadi mbili kwa siku, ambapo tani zote 7,250 za vyuma hivyo, zitalazwa kwenye umbali wa kilomita 60.Ujenzi wa SG R wapata dhamana ya bima Katika hatua nyingine, Kampuni ya Marsh, ambayo ni moja kati ya kampuni kubwa duniani zinazotoa huduma za bima na majanga, imetoa dhamana yenye thamani ya Dola za Marekani milioni 95 kwa kampuni ya ujenzi ya Y api Merkezi ili kuiwezesha kutekeleza mradi wa SG R nchini. Dhamana hiyo ilitolewa kwa kushirikiana na Taasisi ya African Trade Insurance AgencyATI inayohusika na utoaji wa bima kwa shughuli za uwekezaji mkubwa barani Afrika.Kampuni ya Y api Merkezi ilipewa mkataba wa ujenzi wa reli ya SG R kupitia TRC ikiwa na umbali wa kilomita 300. Ujenzi wa reli hiyo utagharimu Dola za Marekani bilioni 1.25. Reli hiyo mpya kutoka Dar es Salaam hadi Morogoro, itachukua nafasi ya reli iliyopo sasa ambayo ni ya kizamani na itakuwa na uwezo wa kusafirisha tani milioni 17 za mizigo kwa mwaka.Ili kuiwezesha Y api Merkezi kuendana na matakwa ya benki za Kitanzania, timu ya Marsh kimataifa ikiongozwa na Manuel Lopez ilitengeneza mpango maalumu wa dhamana kwa Y api Markezi kwa ajili ya mradi huo na kisha kufanya malipo ya awali. Ushirikiano wetu na Marsh umetuwezesha kusimama kwenye moja ya vipaumbele vyetu vikuu ambavyo ni pamoja na kuwezesha kuongezeka kwa uwekezaji kwa nchi za kiafrika ambazo ni wanachama wa ATI.Uwekezaji mkubwa kama huu unaweza kufanyika kama kunakuwepo na dhamana mahususi ya bima. ATI imewezesha uwekezaji wa zaidi ya dola za Marekani bilioni moja kwa hapa Tanzania katika miaka ya hivi karibuni, alisema Tusekile Kibonde ambaye ni Mwakilishi wa Mkazi wa ATI Tanzania. Bima hii maalumu inaiwezesha Kampuni ya Y api Merkezi kuwa kampuni itakayoweza kupata huduma za kibenki, ikiwamo mikopo kutoka Benki za Uturuki na hapa nchini. Kwa Tanzania, ATI imekuwa ikifanya kazi na benki za CRDB na NMB.  <topic>: KITAIFA 